Diari Oficial de la Generalitat Valenciana


Sumari del DOGV 3905, del 27-12-2000 (2000/10231)

ORDRE de 12 de desembre de 2000, de la Conselleria d'Economia, Hisenda i Ocupació, d'adaptació de l'Ordre de 24 de juliol de 2000, per la qual es regula el procediment administratiu referent a les mesures administratives de caràcter excepcional al compliment de la quota de reserves del 2% a favor de personal treballador discapacitat en empreses de 50 o mes treballadors o treballadores, regulades pel Reial Decret 27/00, de 14 de gener, a l'estructura orgànica de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/12/12/(1)/dof/vci/html**

### Dades del document

Número de DOGV
:   3905

Data del DOGV
:   27-12-2000

Secció del DOGV
:   I. DISPOSICIONS GENERALS

Número del document
:   2000/10172


Data del document
:   12-12-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda als discapacitats
    * ajuda a l'ocupació
    * empresa privada
    * suport econòmic
    * legislació
    * discapacitat

ORDRE de 12 de desembre de 2000, de la Conselleria d'Economia, Hisenda i Ocupació, d'adaptació de l'Ordre de 24 de juliol de 2000, per la qual es regula el procediment administratiu referent a les mesures administratives de caràcter excepcional al compliment de la quota de reserves del 2% a favor de personal treballador discapacitat en empreses de 50 o mes treballadors o treballadores, regulades pel Reial Decret 27/00, de 14 de gener, a l'estructura orgànica de la Conselleria d'Economia, Hisenda i Ocupació. [2000/10824]
  
El Reial Decret 27/2000, de 14 de gener (BOE del dia 26), va regular les mesures excepcionals per les quals, amb caràcter alternatiu, poden optar les empreses obligades a la contractació d'un 2% de treballadors i treballadores discapacitats.
  
L'Ordre de 24 de juliol de 2000 (BOE de 9 d'agost), del Ministeri de Treball i Afers Socials, regula el procediment administratiu pel qual es determinen les competències i els tràmits necessaris per al reconeixement de les causes excepcionals i per a la determinació de les mesures alternatives que han de posar en pràctica les empreses que ho sol·liciten.
  
Atés que el procediment administratiu ha de ser dut a terme pel servei públic d'ocupació a les comunitats autònomes amb competències transferides en matèria de polítiques actives d'ocupació, és procedent adaptar la normativa estatal a les especialitats organitzatives d'aquesta Conselleria.
  
En virtut de tot això, i en ús de les facultats que em confereixen la Llei 5/83, de 30 de desembre, de Govern Valencià, i el Decret 84/00, de 6 de juny, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article 1
  
A l'efecte previst en la normativa estatal citada, es considerarà com a servici públic d'ocupació la Conselleria d'Economia, Hisenda i Ocupació.
  
Article 2
  
Per a la tramitació dels procediments objecte d'aquesta ordre, s'utilitzaran els models que apareixen en els annexos I a IV.
  
Article 3
  
La competència per a emetre el certificat d'excepcionalitat i per a dictar les resolucions a què fa referència la normativa estatal correspondrà, depenent del domicili del centre de l'empresa, al director territorial corresponent. Quan l'empresa tinga centres de treball en més d'una província de la comunitat autònoma, serà competent per a resoldre el director territorial que corresponga al domicili de la seu principal de l'empresa.
  
Les resolucions citades en aquest article seran emeses pels directors territorials per delegació del conseller d'Economia, Hisenda i Ocupació.
  
Article 4
  
Les comunicacions que per imperatiu legal hagen de realitzar les empreses, i la presentació de la memòria, es realitzaran davant de la direcció territorial corresponent.
  
Article 5
  
Les empreses de 50 o més treballadors que sol·liciten a l'oficina d'Ocupació demandants per a complir l'obligació legal de contractar un 2% de personal treballador discapacitat, hauran de fer-ho constar així en l'oferta d'ocupació, amb la llegenda següent: «Oferta acollida a l'article 2.1 de l'Ordre de 24 de juliol de 2000, del Ministeri de Treball i Afers Socials», perquè, si és el cas, s'emeta el corresponent certificat d'excepcionalitat.
  
Article 6
  
Contra les resolucions emeses pels directors territorials, que posaran fi a la via administrativa, s'hi podrà interposar, de conformitat amb allò disposat en l'article 116 i següents de la Llei 30/92, de 26 de novembre, d'acord amb la redacció feta per la Llei 4/99, de 13 de gener, de modificació de la llei 30/92, de Règim Jurídic de les Administracions Públiques i del Procediment Administratiu Comú, un recurs potestatiu de reposició davant del citat òrgan; o podran ser impugnades directament davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò establit en la Llei 29/98, de 13 de juliol, de la Jurisdicció Contenciosa Administrativa, sense perjudici que les persones interessades puguen exercitar, si és el cas, qualsevol altre recurs que creguen procedent.
  
Disposicions finals
  
Primera
  
Es faculta el director general d'Intermediació Laboral perquè dicte les instruccions que siguen necessàries per al desenvolupament i l'execució d'aquesta ordre.
  
Segona
  
Aquesta ordre entrarà en vigor l'endemà de la publicació en el DOGV.
  
València, 12 de desembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX II
  
SOL·LICITUD DE DECLARACIÓ D'EXCEPCIONALITAT PER RAONS DE CARÀCTER PRODUCTIU, ORGANITZATIU, TÈCNIC O ECONÒMIC
  
Que el Sr./la Sra. ..., amb NIF/CIF ..., en representació legal de l'empresa ..., amb el número d'inscripció en la Seguretat Social (compte de cotització) ..., activitat econòmica de l'empresa ..., amb domicili social a ..., localitat ..., província ..., telèfon ...,
  
SOL·LICITA
  
A la Conselleria d'Economia, Hisenda i Ocupació la declaració d'excepcionalitat per concórrer-hi raons de caràcter productiu, organitzatiu, tècnic o econòmic que motiven especial dificultat per a incorporar personal treballador discapacitat a la plantilla de l'empresa.
  
AL·LEGA
  
Amb descripció detallada les causes següents que justifiquen aquesta sol·licitud:
  
(Si l'espai és insuficient, adjunteu-hi fulls complementaris)
  
..., ... d ... de ...
  
Per l'empresa
  
Signat:
  
Donat cas que se sol·licite autorització per a la realització d'una donació o d'una acció de patrocini, adjunteu a aquest annex l'annex IV.
  
ANNEX III
  
COMUNICACIÓ DE LA SUBSCRIPCIÓ D'UN COTRACTE CIVIL O MERCANTIL AMB UN CENTRE ESPECIAL D'OCUPACIÓ O AMB UN TREBALLADOR O TREBALLADORA AUTÒNOM
  
Que el Sr./la Sra. ..., amb NIF/CIF ..., en representació legal de l'empresa ..., amb el número d'inscripció en la Seguretat Social (compte de cotització) ..., activitat econòmica de l'empresa ..., amb domicili social a ..., localitat ..., província ..., telèfon ...,
  
La plantilla fixa de l'empresa és d ... treballadors i treballadores, dels quals ... són discapacitats.
  
COMUNICA
  
A la Conselleria d'Economia, Hisenda i Ocupació que el dia ... li va ser concedit un certificat d'excepcionalitat que justifica l'opció de les mesures de substitució regulades en el Reial Decret 27/00, de 14 de gener (BOE de 26 de gener), i que en compliment d'aquestes mesures, ha subscrit el dia ... un contracte mercantil o civil amb
  
- el Centre Especial d'Ocupació ..., amb el número d'inscripció en la Seguretat Social ..., i amb domicili social ..., localitat ..., província ...l'objecte del qual és ..., amb un import d ... i una duració d ..., el qual substitueix la contractació d ... treballadors i treballadores discapacitats, la quantificació econòmica de l'obligació de reserva del qual és ..., d'acord amb allò disposat en l'article 2.2 i en la disposició addicional primera del Reial Decret 27/00, de 14 de gener (BOE de 26 de gener).
  
..., ... d ... de ...
  
Per l'empresa
  
Signat:
  
Observació: adjunteu a aquesta comunicació una fotocòpia del certificat d'excepcionalitat.
  
ANNEX IV
  
SOL·LICITUD PER A LA REALITZACIÓ DE DONACIONS I D'ACCIONS DE PATROCINI AMB FUNDACIONS O ASSOCIACIONS D'UTILITAT PÚBLICA
  
Que el Sr./la Sra. ..., amb NIF/CIF ..., en representació legal de l'empresa ..., amb el número d'inscripció en la Seguretat Social (compte de cotització) ..., activitat econòmica de l'empresa ..., amb domicili social a .., localitat ..., província ..., telèfon ...
  
La plantilla fixa de l'empresa és d ... treballadors i treballadores, dels quals ... són discapacitats.
  
COMUNICA
  
A la Conselleria d'Economia, Hisenda i Ocupació que el dia ... li va ser concedit un certificat d'excepcionalitat que justifica l'opció de les mesures de substitució regulades en el Reial Decret 27/00, de 14 de gener (BOE de 26 de gener), i que en compliment d'aquestes mesures
  
SOL·LICITA
  
Autorització per a la realització d'una donació o d'una acció de patrocini per al desenvolupament d'activitats d'inserció laboral o de creació d'ocupació de persones amb discapacitat amb la fundació o l'associació d'utilitat pública ..., el número d'inscripció en la Seguretat Social (compte de cotització) de la qual és .., amb domicili social a ..., localitat ..., província ..., telèfon ....
  
La quantificació econòmica de l'obligació de reserva, d'acord amb allò indicat en l'article 2.2 i en la disposició addicional primera del Reial Decret 27/00, de 14 de gener, puja a ..., equivalent a la contractació d ... treballadors i treballadores discapacitats.
  
Descripció detallada de la mesures alternativa prevista, d'acord amb allò establit en l'article 2.3 del Reial Decret 27/00, de 14 de gener:
  
L'import d'aquestes mesures serà d ...
  
..., ... d ...de ...
  
Per l'empresa
  
Signat:


Còpia Permalink ELI